**ΕΠΑΓΓΕΛΜΑΤΑ ΤΟΥ ΜΕΛΛΟΝΤΟΣ**

Ποιο επάγγελµα µου ταιριάζει ;Ποιο επάγγελµα να διαλέξω για να βρω εργασία και να έχω επιτυχηµένη **καριέρα** ; Αυτές είναι δυο αγωνιώδεις ερωτήσεις που υποβάλλουν στον εαυτό τους οι νέοι και οι πιο ώριµοι πολίτες στη **σημερινή** εποχή της γνώσης , της παγκοσµιοποίησης και της υψηλής τεχνολογίας , που τη σκιάζει το φάσµα της ανεργίας και της αβεβαιότητας.

Ο πρόλογος στο βιβλίο της ζωής έχει µεγάλη σηµασία για το τι θα ακολουθήσει. Οι επαγγελµατικές επιλογές αποτελούν καίριας σηµασίας αποφάσεις που προκαθορίζουν το µέλλον κάθε ανθρώπου. Γι’αυτό πρέπει να λαµβάνονται µε σύνεση, **περίσκεψη** και αυτογνωσία ,µε προσεκτική και όχι επιπόλαια αποκρυπτογράφηση της προσωπικότητας ,των **κλίσεων** ,των ταλέντων ,των δυνατοτήτων ,των δεξιοτήτων των προτιµήσεων των ενδιαφερόντων ενός ατόµου ,καθώς και επαγγελµάτων που του ταιριάζουν. Η καλύτερη συµβουλή για τους νέους είναι να γίνουν αυτό που είναι και όχι αυτό που νοµίζουν ότι είναι. Να επιλέξουν δηλαδή το επάγγελµα που πραγµατικά τους ταιριάζει, τους ενδιαφέρει και στις **απαιτήσεις** του οποίου µπορούν να ανταπεξέλθουν. Αλλά κάτι τέτοιο είναι προτιµότερο να συνδυαστεί µε επαγγέλµατα του µέλλοντος και όχι του παρελθόντος.

Τα επαγγέλµατα του µέλλοντος είναι εκείνα των οποίων οι προοπτικές είναι θετικές

στην αγορά εργασίας .Τα επαγγέλµατα δηλαδή για τα οποία οι κενές θέσεις στο άµεσο µέλλον των 5-10 ετών προβλέπεται να είναι περισσότερες από τον αριθµό των ατόµων που επιθυµούν και έχουν τα **προσόντα** να τις καταλάβουν(υπερβάλλουσα ζήτηση εργασίας).Επαγγέλµατα µε περιορισµένες ή αρνητικέςπροοπτικές (**κορεσμένα** επαγγέλµατα) είναι εκείνα για τα οποία προβλέπεται να υπάρχουν λιγότερες κενές θεσεις εργασίας από τον αριθµό των ατόµων που επιθυµούν και έχουν τα προσόντα να τις καταλάβουν(υπερβάλλουσα προσφορά εργασίας). ∆εν αποκλείεται , βέβαια ένας επίµονος,ικανος,εργατικος ταλαντούχος νέος να επιτύχει στην καριέρα του ακόµα κι αν επιλέξει ένα κορεσµένο επάγγελµα που τον ενδιαφέρει και ταιριάζει στην προσωπικοτητά του.Και το αντίθετο: όταν ένας νέος επιλέξει ένα επάγγελµα µε µέλλον το οποίο όµως δε του ταιριάζει ή είναι αδιαφορος,τοτε το εργασιακό του µέλλον είναι αβέβαιο.

Οι παραπάνω διαπιστώσεις οδηγούν στο συµπέρασµα ότι δεν αρκεί να επιλέξεις κανείς επαγγέλµατα µε µέλλον για να έχει µια επιτυχηµένη καριέρα. Όµως ούτε τα **κορεσµένα** επαγγέλµατα είναι το βέβαιο εισιτήριο για την ανεργία και την επαγγελµατική αποτυχία .Αλλά για την πλειοψηφία των περιπτώσεων ,είναι προτιµότερο να γίνεται κατάλληλος συνδυασµός της προσωπικότητας και των ενδιαφερόντων µε επαγγέλµατα που έχουν θετικές προοπτικές. Με δεδοµένο ότι σε κάθε άνθρωπο δεν ταιριάζει µόνο ένα αλλά αρκετά διαφορετικά επαγγέλµατα ,είναι ασφαλώς προτιµότερο να επιλέξει από εκείνα τα επαγγέλµατα µε µέλλον που του ταιριάζουν και τον ενδιαφέρουν και να αποφύγει όσα **εμφανίζονται** κορεσµένα .Αλλά είναι επίσης λάθος να επιλέξει σαν επάγγελµα µε µέλλον , που όµως δεν ταιριάζει καθόλου τη προσωπικότητα , τις κλίσεις και τα ενδιαφέροντα του.

Επισηµαίνεται ,ακόµα ,ότι στη διάρκεια της καριέρας ενός ανθρώπου υπάρχει πάντοτε η δυνατότητα στροφής σε άλλα επαγγέλµατα που δεν εμφανίζουν αρνητικές προοπτικές όπως εκείνο που αρχικά επιλέγει. Κάτι τέτοιο διευκολύνεται ιδιαίτερα στην εποχή µας ,από τις ραγδαίες αλλαγές της σύγχρονης αγοράς εργασίας , ως συνέπεια των ταχύτατων εξελίξεων της τεχνολογίας και της οικονοµίας. Παρ’όλα αυτά ,δεν πρέπει να παραγνωριστεί η συχνά δυσάρεστη πραγµατικότητα ότι πολλοί νέοι επιλέγουν κορεσµένα επαγγέλµατα που δε τους ταιριάζουν και έτσι αδυνατούν να αντεπεξέλθουν στον υψηλό ανταγωνισµό που υπάρχει σήµερα γι’αυτά .

**Θ.Κατσανέβας, Απόσπασμα από το βιβλίο: «Επαγγέλµατα του µέλλοντος και του παρελθόντος»**

**Ασκήσεις:**

1.Να ενηµερώσετε τη τάξη σας για το περιεχόµενο του κειµένου µε γραπτή

περίληψη του σε 100-120 λέξεις.

(µονάδες 8)

2.Να εντοπίσετε δύο (2) τρόπους με τους οποίους αναπτύσσεται η τρίτη παράγραφός («Τα επαγγέλµατα …αβέβαιο»). Να τεκμηριώσετε την απάντηση σας με στοιχεία από το κείμενο

(µονάδες 3)

3. Να εντοπίσετε στο κείµενο διαρθρωτικές λέξεις ή φράσεις που δηλώνουν συµπέρασµα, επεξήγηση,αντίθεση,προσθήκη(µια για κάθε περίπτωση)

(µονάδες 2)

4. α. Να γράψετε µια συνώνυµη για καθεµία από τις παρακάτω λέξεις :

καριέρα ,κλίσεων , προσόντα, περίσκεψη

(µονάδες 4)

4. β. Να γράψετε μία αντώνυμη για κάθε μία από τις πιο κάτω λέξεις :

Σημερινή, απαιτήσεις, κορεσμένα, εμφανίζονται

(μονάδες 4)

4. γ. Να αντιγράψετε τον πίνακα στο φύλλο απαντήσεων σας και να τον συμπληρώσετε με τα μέρη του λόγου που λείπουν.

|  |  |  |
| --- | --- | --- |
| ΡΗΜΑ | ΟΥΣΙΑΣΤΙΚΟ | ΕΠΙΘΕΤΟ |
| Να επιλέξει |  |  |
| Ταιριάζει |  |  |
| εμφανίζουν |  |  |

(μονάδες 3)

5. «…οι νέοι και οι πιο ώριµοι πολίτες στη σηµερινή εποχή της γνώσης , της παγκοσµιο- ποίησης και της υψηλής τεχνολογίας , που τη σκιάζει το φάσµα της ανεργίας και της αβεβαιότητας.»:να γραψετε σε µια παράγραφο 60-80 λέξεων πως η παγκοσµιοποιήση και η τεχνολογια οδηγεί στην ανεργία.

(µονάδες 4)

6. Να δώσετε δύο (2) χαρακτηρισμούς για το ύφος του κειμένου. Να αιτιολογήσετε την επιλογή του συγκεκριμένου ύφους σε σχέση με το σκοπό και το θέμα του συγγραφέα.

(μονάδες 2)